Abu Hurairah

**Abu Hurairah** ialah salah seorang perawi hadith yang terkemuka. Beliau dilahirkan 19 tahun sebelum Hijrah. Nama sebenar beliau sebelum memeluk agama Islam tidaklah diketahui dengan jelas, tetapi pendapat yang mashyhur adalah Abd Syams. Nama Islamnya adalah Abd al-Rahman. Beliau berasal daripada qabilah al-Dusi di Yaman.

## Kehidupan Abu Hurairah
Abu Hurairah merupakan seorang yang papa pada mulanya, dia telah dipinang oleh salah seorang majikannya yang kaya raya untuk putrinya, Bisrah binti Gazwan. Ini menunjukkan betapa Islam telah mengubah pandangan seseorang dari membezakan kelas kepada menyanjung keimanan. Abu Hurairah dipandang mulia karena kealiman dan kesalihannya. Perilaku islami telah memuliakannya, lebih dari kemuliaan pada masa jahiliah yang memandang kebangsawanan dan kekayaan sebagai ukuran kemuliaan.

Sejak menikah, Abu Hurairah membahagi malamnya kepada tiga bahagian: untuk membaca Al-Quran, untuk tidur dan keluarga, dan untuk mengulang-ulang hadis. Dia dan keluarganya tetap hidup sederhana walaupun setelah menjadi orang berada. Abu Hurairah suka bersedekah, menjamu tetamu, bahkan memberi sedekah rumahnya di Madinah untuk pembantu-pembantunya.

Muhammad pernah mengutuskan Abu Hurairah berdakwah ke Bahrain bersama Al-Ala ibn Abdillah Al-Hadrami. Dia juga pernah diutus bersama Quddamah untuk mengutip jizyah di Bahrain, sambil membawa surat ke Amir Al-Munzir ibn Sawa At-Tamimi.

Mungkin disebabkan oleh itu, Abu Hurairah diangkat menjadi gabenor Bahrain ketika Umar menjadi Amirul Mukminin. Tapi pada 23 Hijrah, Umar memecatnya kerana Abu Hurairah dituduh menyimpan wang yang banyak sehingga 10,000 dinar. Ketika pembicaraan, Abu Hurairah berjaya membuktikan bahawa harta itu diperolehinya dari berternak kuda dan pemberian orang. Khalifah Umar menerima penjelasan itu dan memaafkannya. Lalu dia diminta menerima jabatan gabenor kembali, tapi Abu Hurairah menolak.

Penolakan itu diiringi lima alasan. "Aku takut berkata tanpa pengetahuan; aku takut memutuskan perkara bertentangan dengan hukum (agama); aku tidak mahu disebat; aku tak mau harta benda hasil pencarianku disita; dan aku takut nama baikku tercemar," katanya. Dia memilih untuk tinggal di Madinah, menjadi warga biasa yang memperlihatkan kesetiaan kepada Umar, dan para pemimpin sesudahnya.

Khalifah Umar ibn Khattab pula pernah melarang Abu Hurairah menyampaikan hadis dan hanya membolehkan menyampaikan ayat Al-Quran. Ini disebabkan tersebar khabar angin bahawa Abu Hurairah banyak memetik hadis palsu. Larangan khalifah baru dibatalkan setelah Abu Hurairah mengutarakan hadis mengenai bahaya hadis palsu.

مَنْ كَذَبَ عَلَيَّ مُتَعَمِّدًا، فَلْيَتَبَوَّأْ مَقْعَدَهُ مِنْ النَّارِ 
Sesiapa berdusta terhadap saya dengan sengaja, maka hendaklah dia mempersiapkan tempat duduknya di dalam api neraka [Al-Bukhariy/ 1291], [Muslim/ 3], [Ibnu Hibban/ 31], [Abu Dawud/ 3651], [At-Tirmizi/ 2659], [Ibnu Majah/ 30, 33, 36, 37], [Ad-Darimi/ 231, 232, 234, 235, 236, 238, 593], dan [Ahmad/ 585, 1078, 1416, 2670, 3791, 3804, 9086, 10350, 11011, 11531, 11700, 12291, 12353, 12687, 12777, 13549, 13558, 13568, 13843, 16071, 16471, 16978]

## Asal usul gelaran Abu Hurairah
Gelaran Abu Hurairah datang dari kata  bererti "kucing" yakni "Pak Kucing" kerana kegemarannya bermain dengan anak kucing. Diceritakan pada suatu masa ketika Abu Hurairah bertemu Muhammad dia ditanyai apa yang ada dalam lengan bajunya. Apabila dia menunjukkan anak kucing yang ada dalam lengan bajunya lantas dia digelar Abu Hurairah oleh Muhammad. Semenjak itu dia lebih suka dikenali dengan gelaran Abu Hurairah.

## Era Muhammad

### Abu Hurairah memeluk Islam
Abu Hurairah memeluk Islam pada tahun 7 Hijrah ketika Muhammad berada di Khaibar.

Abu Hurairah memeluk Islam pada tahun 7 Hijrah ketika Muhammad berangkat menuju ke Khaibar. Ketika itu ibunya masih belum menerima Islam malah menghina Nabi. Abu Hurairah lalu bertemu Muhammad dan meminta baginda berdoa agar ibunya masuk Islam. Kemudian Abu Hurairah menemui ibunya kembali, mengajaknya masuk Islam. Ternyata ibunya telah berubah, bersedia mengucapkan dua kalimat syahadat.

Apabila pulang dari Perang Khaibar, Muhammad memperluaskan Masjid Nabawi ke arah barat dengan menambah ruang sebanyak tiga tiang lagi. Abu Hurairah turut terlibat dalam pengubahsuaian ini. Ketika dilihatnya Muhammad turut mengangkat batu, ia meminta agar beliau menyerahkan batu itu kepadanya. Muhammad menolak seraya bersabda, "Tiada kehidupan sebenarnya, melainkan kehidupan akhirat."

Abu Hurairah pernah tersilap menimbang makanan yang lazat sehinggakan dia dikenakan hukuman dipukul oleh Muhammad. Bagaimanapun Abu Hurairah gembira "Kerana Nabi menjanjikan akan memberi syafaat kepada orang yang pernah merasa disakitinya secara sengaja atau tidak," katanya.

Begitu cintanya kepada Muhammad sehingga siapa pun yang dicintai,ia ikut mencintainya. Misalnya,ia suka mencium Hasan dan Husain, karena melihat Muhammad mencium kedua cucunya itu.

### Abu Hurairah di Madinah
Abu Hurairah berpindah ke Madinah untuk mengadu nasib. Di sana ia bekerja menjadi buruh kasar bagi siapa yang memerlukannya Sering kali dia mengikatkan batu ke perutnya, kerana menahan lapar yang amat sangat. Malah diceritakan bahawa dia pernah berbaring berhampiran mimbar masjid sehinggakan orang menyangka dia kurang waras. Apabila Muhammad mendengarkan perkara tersebut, baginda menemui Abu Hurairah yang menjelaskan bahawa dia berbuat sedemikian kerana lapar, lalu Muhammad pun segera memberinya makanan.
Asal usul gelaran Abu Hurairah

Gelaran Abu Hurairah adalah kerana kegemarannya bermain dengan anak kucing. Diceritakan pada suatu masa ketika Abu Hurairah bertemu Muhammad, dia ditanyai apa yang ada dalam lengan bajunya. Apabila dia menunjukkan anak kuching yang ada dalam lengan bajunya lantas dia digelar Abu Hurairah oleh Muhammad. Semenjak itu dia lebih suka dikenali dengan gelaran Abu Hurairah.

## Peribadi Abu Hurairah
Abu Hurairah adalah sahabat yang sangat dekat dengan Muhammad. Ia dikenal sebagai salah seorang ahli shuffah, yaitu orang-orang miskin atau sedang menuntut ilmu dan tinggal di laman masjid. Beliau begitu rapat dengan Muhammad, sehingga baginda selalu menyuruh Abu Hurairah untuk mengumpulkan ahli shuffah, jika ada makanan yang hendak dibagikan.

Pernah pula pada suatu masa, dia duduk di pinggir jalan tempat orang biasanya berlalu lalang sambil mengikatkan batu ke perutnya. Dilihatnya Abu Bakar melintas. Lalu dia minta dibacakan satu ayat Al-Quran. "Aku bertanya begitu supaya dia mengajakku ikut, memberiku pekerjaan," tutur Abu Hurairah. Tapi Abu Bakar cuma membacakan ayat, lantas berlalu.

Dilihatnya Umar ibn Khattab. "Tolong ajari aku ayat Al-Quran," kata Abu Hurairah. Ternyata dia kecewa sekali lagi kerana Umar melakukan hal yang sama.

Tak lama kemudian Muhammad pula yang berlalu. Nabi tersenyum. "Beliau tahu apa isi hati saya. Beliau boleh membaca raut muka saya dengan tepat," tutur Abu Hurairah.

"*Ya Abu Hurairah!" panggil Nabi*.

"*Labbaik, ya Rasulullah!*"

"*Ikutlah aku!*"

**Beliau mengajak Abu Hurairah ke rumahnya. Di dalam rumah didapati semangkuk susu. "Dari mana datangnya susu ini?" tanya Muhammad. Beliau diberitahu bahwa seseorang telah memberikan susu itu.**

"*Ya Aba Hurairah!*"

"*Labbaik, Ya Rasulullah!*"

"**Tolong panggilkan ahli shuffah," kata Muhammad. Susu tadi lalu dibagikan kepada ahli shuffah, termasuk Abu Hurairah. Sejak itulah, Abu Hurairah mengabdi kepada Muhammad, bergabung dengan ahli shuffah di pondok masjid.**

**Abu Hurairah berjaya meriwayatkan banyak hadis disebabkan beliau sentiasa berdamping dengan Muhammad selama 3 tahun, selepas memeluk Islam. Ini sebagaimana yang di riwayatkan olehnya :-**

**Terjemahannya :-**

... *sesungguhnya saudara kami daripada golongan Muhajirin sibuk dengan urusan mereka di pasar dan orang-orang Ansar pula sibuk bekerja di ladang mereka sementara aku seorang yang miskin sentiasa bersama Muhammad. 'Ala Mil'i Batni. Aku hadir di majlis yang mereka tidak hadir dan aku hafaz pada masa mereka lupa. *'(Al-Bukhari)'''
 
Pada mulanya Abu Hurairah mempunyai ingatan yang lemah lalu beliau mengadu kepada Muhammad. Muhammad lalu mendoakan agar Abu Hurairah diberkati dengan daya ingatan yang kuat lalu semenjak hari itu Abu Hurairah dikurniakan dengan daya ingatan yang kuat yang membolehkan beliau meriwayatkan jumlah hadis terbanyak di kalangan para sahabat.

## Kisah Abu Hurairah mengawal gudang zakat

Dikatakan pada satu ketika Abu Hurairah telah diamanahkan oleh Muhammad untuk menjaga gudang hasil zakat. Pada suatu malam Abu Hurairah telah ternampak seseorang mengendap-gendap hendak mencuri, lalu ditangkapnya. Orang itu pun hendak dibawanya berjumpa Muhammad tetapi pencuri itu merayu minta dikasihani seraya menyatakan bahawa dia mencuri untuk menyarai keluarganya yang kelaparan.

Abu Hurairah berasa kasihan lalu melepaskan pencuri itu dengan amaran agar tidak mengulangi perbuatannya lagi.

Keesokkan harinya perkara tersebut dilaporkan kepada Muhammad. Muhammad tersenyum lalu bersabda bahawa pencuri itu pasti akan kembali.

Ternyata keesokkan malamnya pencuri itu datang lagi. Sekali lagi Abu Hurairah menangkap pencuri itu lalu hendak dibawanya berjumpa dengan Muhammad. Sekali lagi, pencuri itu merayu sehinggakan Abu Hurairah merasa kasihan lalu melepaskannya sekali lagi. Keesokkan harinya, dia melaporkan hal tersebut kepada Muhammad yang mengulangi sabdanya bahawa pencuri itu pasti akan kembali.

Apabila pencuri itu ditangkap sekali lagi Abu Hurairah mengancam akan membawanya berjumpa Muhammad. Pencuri itu merayu meminta dibebaskan sekali lagi lagi. Apabila Abu Hurairah enggan melepaskannya, pencuri itu menyatakan dia akan mengajar sesuatu yang baik sekiranya ia di bebaskan. Pencuri itu menyatakan bahawa sekiranya seseorang itu membaca ayat Kursi sebelum tidur shaitan tidak akan menggangguinya.

Abu Hurairah merasa tersentuh mendengarkan ajaran pencuri itu lalu melepaskannya pergi. Keesokkan harinya dia melaporkan peristiwa tersebut kepada Muhammad yang bersabda, pencuri yang ditemuinya itu adalah pembohong besar, tetapi apa yang diajarkan kepada Abu Hurairah itu adalah perkara yang benar. Sebenarnya pencuri itu adalah syaitan yang dilaknat.

## Era Usman ibn Affan
Apabila kediaman Amirul Mukminin Uthman ibn Affan dikepung pemberontak, dalam peristiwa yang dikenali sebagai al-fitnatul kubra (fitnah/bencana besar), Abu Hurairah bersama 700 orang Muhajirin dan Anshar tampil mengawal rumah tersebut. Meski dalam keadaan siap untuk bertempur, Khalifah Ustman ibn Affan melarang pengikut setianya itu memerangi kaum pemberontak.

## Era Ali ibn Abi Talib
Pada masa Amirul Mukminin Ali ibn Abi Talib, Abu Hurairah menolak tawaran menjadi gabenor Madinah. Ketika terjadi pertemuan antara Khalifah Ali dan lawannya, Muawiyah ibn Abi Sufyan, ia bersikap berkecuali dan menghindari fitnah. Setelah Muawiyah berkuasa, Abu Hurairah dilantik menjadi gabenor Madinah setelah diusul oleh Marwan ibn Hakam.

## Kewafatan Abu Hurairah
Di Kota Penuh Cahaya (Al-Madinatul Munawwarah) ini pula dia mengembuskan nafas terakhir pada 57 atau 58 H. (676-678 M.) dalam usia 78 tahun. Abu Hurairah meninggalkan sebanyak 5,374 hadis.

## Warisan
Hadis Abu Hurairah yang disepakati Imam Bukhari dan Muslim berjumlah 325 hadis, oleh Bukhari sendiri sebanyak 93 hadis, dan oleh Muslim sendiri 189 hadis. Hadis yang diriwayatkan Abu Hurairah juga terdapat dalam kitab-kitab hadis lainnya.

Terdapat pula golongan yang mempertikaikan tentang kesahihan hadis-hadis yang di sampaikan oleh Abu Hurairah seperti dari golongan orientalis barat, Ignaz Goldizihar yang telah membuat kritikan terhadap hadis dan para perawinya termasuk Abu Hurairah. Tuduhan beliau telah mempengaruhi beberapa penulis Islam seperti Ahmad Amin dan Mahmud Abu Rayyuh untuk mengkritik kedudukan Abu Hurairah sebagai perawi hadis. Tuduhan-tuduhan ini telah disanggah oleh Mustafa al Sibai dalam al Sunnah wa Makanatuha halaman 273-283.

Selain daripada golongan ini terdapat juga kritikan kuat daripada golongan Syiah. Ini mungkin disebabkan Abu Hurairah merupakan penyokong Ustman ibn Affan dan juga pernah menjadi pegawai dinasti Umayah. Penolakannya menyandang jawatan gabenor ketika ditawarkan oleh Ali dan ketiadaan hadis yang berisi pujian atau pengistimewaan kepada Ali dan keluarganya mungkin merupakan sebab-sebab lain Abu Hurairah dikritik oleh kaum Syiah.

Antara menantunya adalah Said bin Al-Musayyab.

## Rujukan